"இளவரசியின் அருளுக்குப்பாத்திரமான அந்தப் பாக்கியசாலி யார்?"  "நான் இலங்கைத் தீவுக்கு அனுப்பிய தூதன் அவன்தான்."  "பழம் நழுவிப் பாலில் விழுந்தது போலாயிற்று!"  "எதனால் இவ்வாறு சொல்கிறீர்கள்?"  "அந்தத் தூதனை நானே சிறைப் படுத்த வேண்டும் என்றிருந்தேன். இங்கே அவனாகவே எளிதில் அகப்பட்டுக் கொண்டான்."  "எதற்காக? என்ன குற்றத்திற்காக?"  "தாயே! அவன் பேரில் பயங்கரமான குற்றம் சாட்டப்பட்டிருக்கிறது."  "அது என்ன?" 